Hamengkubuwana IX

Sri Sultan Hamengkubuwana IX () punika satunggaling Raja Kasultanan Ngayogyakarta kaliyan Gubernur Daérah Istiméwa Yogyakarta. Panjenenganipun punika satunggaling Ratu wonten ing Kasultanan Ngayogyakarta watawis taun 1940-1988, ugi naté dados Gubernur Daérah Istiméwa Yogyakarta ingkang sapisan sak bibaripun kamardikan. 

Panjenenganipun Wakil Présidhèn Indonésia ingkang kaping kalih. Panjenenganipun jumeneng dados Wakil Présidhèn antawis taun 1973-1978.Sri Sultan Hamengkubuwana IX inggih punika ugi Ketua Kwartir Nasional Pramuka ingkang sapisan.http://www.pramukanet.org/ (diunduh tanggal 17 Juli 2011)

 Riwayat 
Sri Sultan Hamengkubuwono IX miyos ing Ngasem, Sompilan, Yogyakarta kanthi asma lair Gusti Raden Mas Dorodjatun. Panjenenganipun punika putra kaping sanga saking Gusti Pangeran Puruboyo kaliyan garwa utamaipun, Raden Ajeng Kustilah. Ing taun 1914, nalika Dorodjatun dereng ngancik yuswa tiga taun, Gusti Pangeran Puruboyo kaparingan kalenggahan dados Putra Mahkota Yogyakarta. Kanthi pangangkatan punika, Raden Ajeng Kustilah pikantuk gelar Kanjeng Raden Ayu Adipati Anom ing taun 1915.

Nanging mekaten, KRA Adipati Anom boten kasempatan dados Ratu Yogyakarta. Ing antawisipun taun 1918 dumugi 1919, piyambakipun kapulangkaken dhateng griya ramaipun. Sawetara panaliti, kados Monfries saha Roem lan rencangipun, nyerat bilih kapulangan punika dipunsebabaken déning renggangipun sesambetan antawisipun KRA Adipati Anom kaliyan eyang kakungipun saking pihak kakung. Dene miturut Romo Tirun, sebab sanèsipun amargi KRA Adipati Anom kagolong turunan Untung Surapati, tokoh ingkang dipunanggep dados mungsuh déning pamaréntah Walandi, saéngga kaputusan punika dipunmaksudaken kanggé nglindhungi piyambakipun saking kahanan politik ingkang rawan nalika semanten.

 Priksani ugi 
 Pratélan Wakil Présidhèn Indonésia
Pratélan ratu Mataram Anyar
Kasultanan Ngayogyakarta

Kategori:Wakil présidhèn Indonésia
Kategori:Lair 1912